laion/Wikipedia-Exotic huggingface dataset:
נונאטאקי הארווי

נונאטאקי הארווי (באנגלית: Harvey Nunataks) הם ארבעה נונאטקים בארץ אנדרבי, שבאנטארקטיקה. הנונאטאקים ממוקמים 7 קלומטים ממערב להר ריידר, בחלק המזרחי של הרי טולה. הנונאטאקים מופו בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנים 1956 ו-1957. שמם של הנונאטאקים ניתן להם על ידי ועדת השמות האנטארקטיים של אוסטרליה. הנונאטאקים נקראים על שמו של ד. ג'יי. הארווי (D.J. Harvey), שהיה מהנדס אלקטרוניקה בתחנת מוסון, בשנת 1961. נונאטאקי הארווי באתר הסקר הגאולוגי של ארצות הברית נונאטאקי הארווי באתר הגאזט האנטארקטי של ממשלת אוסטרליה נונאטאקי הארווי באתר הגאזט האנטארקטי המשווה SCAR של ממשלת אוסטרליה נונאטאקי הארווי באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי
אותות יום ההולדת

אות יום הולדת הוא השם שניתן בחלק מממדינות חבר העמים הבריטי להענקת עיטורים ומדליות במהלך החגיגות הרשמיות של יום הולדתו של המונרך. את העיטורים והמדליות מעניק המלך הבריטי. העיטורים המלכותיים מתפרסמים בעיתונות. האות הוענק מוענק מדי שנה ביום הולדתו של המונרך לפחות מאז 1860, בתקופת שלטונה של המלכה ויקטוריה. בשנת 1876, לא ניתנו עיטורים ומדליות, מה שגרם ל"מידה רבה של אכזבה" במשרד ההגנה. יום הולדתו של המלך אדוארד השביעי, יורש המלכה ויקטוריה (שלט בין השנים 1901–1910), חל ב-9 בנובמבר, ומאז 1908, יום ההולדת הרשמי של מלך בריטניה הועבר לשבת הראשונה, השנייה או השלישית ביוני, ואותות יום ההולדת מוענקים בהתאם בימים אלו. אותות יום ההולדת לא הוענק במקרים שבהם הן חפפו עם עיטורי היובל ב-1887 וב-1897 ואותות ההכתרה בשנים 1911, 1937 ו-1953. בשנת 2020, בשל מגפת הקורונה, הענקת העיטורים נדחתה לסתיו. מסדר אוסטרליה יום הולדתו של המונרך רשימות הצטיינות - רשימות וקישורים של אותות הצטיינות ליום הולדת כפי שפורסמו בעיתון לונדון גאזט (מאז 1940). רשימות הצטיינות - רשימות וקישורים של רשימות הצטיינות ליום הולדת כפי שפורסמו בעיתון "לונדון" (1885–1939). "Queen's Birthday Honours List delayed until autumn amid coronavirus". Metro. UK. 2020-05-20. נבדק ב-2024-02-08.
+'Justments

+'Justments הוא אלבום האולפן השלישי של הזמר-יוצר האמריקאי ביל וית'רס. האלבום יצא לאור בשנת 1974 על ידי חברת התקליטים סאסקס רקורדס. האלבום מכיל בין השאר את הסינגל המצליח "The Same Love That Made Me Laugh" אשר הגיע למקומות גבוהים במצעדי מכירות שונים. כל שירי האלבום נכתבו על ידי וית'רס, למעט גרסת כיסוי אחת לשיר "Can We Pretend" שכתבה דניס ניקולאס. שני שירים נוספים באלבום נכתבו בשיתוף עם הגיטריסט מלווין דאנלופ. כל השירים, מלבד גרסת הכיסוי, כתובים כדרכו של וית'רס מנקודת המבט של גבר שחור ממעמד הביניים האמריקאי של שנות השבעים המוקדמות, ובדומה לאלבומים קודמים גם אלבום זה עוסק בנושאי מין, עבודה, אהבה וזיכרונות מהילדות. מידע על הסינגל "+'Justments" באתר מיוזיק בריינז מידע על היצירה "+'Justments" באתר Discogs "Bill Withers US albums chart history". allmusic.com. Retrieved 2011-08-29.
הר דאנג'י

הר דאנג'י (באנגלית: Mount Dungey) הוא הר בהרי טולה, בארץ אנדרבי שבאנטארקטיקה. ההר ממוקם 2 קילומטרים ממערב לפסגת פיתגורס. גובהו של ההר 262 מטרים מעל פני הים; הר דאנג'י הוא ההר ה-5,493 בגובהו באנטארקטיקה. ההר מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956. שמו של ההר ניתן לו על ידי ועדת השמות האנטארקטיים של אוסטרליה. ההר נקרא על שמו של אף. ג'י. דאנג'י (F.G. Dungey), שהיה איש צוות באוניית המחקר "דיסקברי", אשר שימשה את משלחת המחקר הבריטית, האוסטרלית והניו זילנדית לאנטארקטיקה, אשר חקרה את אנטארקטיקה בין השנים 1929–1931. הר דאנג'י באתר הסקר הגאולוגי של ארצות הברית הר דאנג'י באתר הגאזט האנטארקטי של ממשלת אוסטרליה הר דאנג'י באתר הגאזט האנטארקטי המשווה SCAR של ממשלת אוסטרליה הר דאנג'י באתר mindat מידע היסטורי וגאוגרפי הרי אנטארקטיקה לפי גובהם
דייצ'י סוזוקי

דייצ'י סוזוקי (ביפנית: 鈴木 大地;‏ נולד ב-10 במרץ 1967) הוא שחיין עבר יפני. אלוף אולימפי (סיאול 1988) במשחה ל-100 מטר גב. סוזוקי נולד וגדל בנרשינו, מחוז צ'יבה. באולימפיאדת לוס אנג'לס (1984) סיים סוזוקי במקום 11 במשחה ל-100 מטר גב בתוצאה של 58.30 שניות, במקום שמיני במשחה שליחים 4x100 מטר מעורב לאחר שהרביעייה פסלה בשלב הגמר, כשחיין ראשון הוא קבע שיא לאומי חדש של 57.70 שניות, בשלב המוקדמות הרביעייה קבעה שיא לאומי חדש של 3:50.14 דקות ובמקום 16 במשחה ל-200 מטר גב בתוצאה של 2:06.02 דקות. במשחקי אסיה שנערכו בסיאול, קוריאה הדרומית בשנת 1986 זכה סוזוקי בשתי מדליות זהב, במשחה ל-100 מטר גב בשיא משחקים חדש של 57.39 שניות ובמשחה שליחים 4x100 מטר מעורב בשיא משחקים חדש נוסף של 3:46.55 דקות. באוניברסיאדה שנערכה בזאגרב, קרואטיה באמצע יולי 1987 הוא זכה ב-3 מדליות, 2 זהב ו-1 כסף. מדליות זהב, במשחה ל-100 מטר גב בתוצאה של 56.57 שניות, לפני דייוויד ברקוף מארצות הברית (57.22 שניות) וג'יי מורטנסון מארצות הברית (57.44 שניות) ובמשחה ל-200 מטר גב בתוצאה של 2:02.98 דקות, לפני זולטן בלייטי מהונגריה (2:03.95 דקות) ומייקל למברט ארצות הברית (2:04.14 דקות). מדליית כסף במשחה שליחים 4x100 מטר מעורב בתוצאה של 3:46.27 דקות, אחרי ארצות הברית (3:45.72 דקות) ולפני מערב גרמניה (3:48.73 דקות). חודש לאחר מכן, באליפות הפאן פסיפיק שנערכה בבריזביין, אוסטרליה באמצע אוגוסט אותה שנה הוא זכה במדליית כסף במשחה ל-100 מטר גב בתוצאה של 56.07 שניות, אחרי מארק טוקסברי מקנדה (55.89 שניות) ולפני פול קינגסמן מניו זילנד (57.55 שניות). באולימפיאדת סיאול (1988) זכה סוזוקי במדליית זהב, במשחה ל-100 מטר גב בשיא אסיה חדש של 55.05 שניות, לפני שיאן העולם דייוויד ברקוף (55.18 שניות) ואיגור פוליאנסקי מברית המועצות (55.20 שניות). ברקוף קבע בשלב המוקדמות שיא עולם חדש של 54.51 שניות. נוסף לכך, הוא סיים במקום חמישי במשחה שליחים 4x100 מטר מעורב בשיא לאומי חדש של 3:44.36 דקות, כשחיין ראשון הוא קבע תוצאה של 55.87 שניות ובמקום 15 במשחה ל-200 מטר גב בתוצאה של 2:04.67 דקות, בשלב המוקדמות הוא קבע תוצא השל 2:03.36 דקות. בשנת 2015 כיהן כיושב ראש איגוד השחייה ביפן ובספטמבר אותה שנה החל לכהן בתפקיד ראש סוכנות הספורט הלאומי של יפן. הסוכנות החלה לעבוד באוקטובר אותה שנה כארגון מקביל למשרד הספורט היפני. תפקידה של הסוכנות המונה 121 אנשים לשפר את ההישגים של הספורטאים היפנים באולימפיאדת טוקיו (2020). התפתחות שיא העולם במשחה ל-50 מטר גב מדיה וקבצים בנושא דייצ'י סוזוקי בוויקישיתוף אתר האינטרנט הרשמי של דייצ'י סוזוקי דייצ'י סוזוקי, ברשת החברתית אקס (טוויטר) דייצ'י סוזוקי, ברשת החברתית אינסטגרם דייצ'י סוזוקי, באתר olympedia.org
הר דגרפלדט

הר דגרפלדט (באנגלית: Mount Degerfeldt) הוא הר בהרי טולה, בארץ אנדרבי שבאנטארקטיקה. ההר ממוקם 7 קילומטרים מדרום להר סטורר. גובהו של ההר 238 מטרים מעל פני הים; הר דאנג'י הוא ההר ה-5,544 בגובהו באנטארקטיקה. ההר מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956. שמו של ההר ניתן לו על ידי ועדת השמות האנטארקטיים של אוסטרליה. ההר נקרא על שמו של קארל לארסן דגרפלדט (Carl Larsson Degerfeldt), שהיה איש צוות באוניית המחקר "דיסקברי", אשר שימשה את משלחת המחקר הבריטית, האוסטרלית והניו זילנדית לאנטארקטיקה, אשר חקרה את אנטארקטיקה בין השנים 1929–1931. הר דגרפלדט באתר הסקר הגאולוגי של ארצות הברית הר דגרפלדט באתר הגאזט האנטארקטי של ממשלת אוסטרליה הר דגרפלדט באתר הגאזט האנטארקטי המשווה SCAR של ממשלת אוסטרליה הר דגרפלדט באתר mindat מידע גאוגרפי והיסטורי הרי אנטארקטיקה לפי גובהם
Beautiful Mistakes

"Beautiful Mistakes" (בעברית: "טעויות יפות") הוא סינגל שהוקלט על ידי להקת הרוק האמריקנית מארון 5 בהשתתפות הראפרית האמריקאית מייגן די סטליון. הוא יצא לאור ב-12 בפברואר 2021, בהוצאת חברת התקליטים אטלנטיק רקורדס, כסינגל השלישי מתוך האלבום, Jordi. ב-22 בפברואר 2021, הכריזו מארון 5 על צאת הסינגל יחד עם מייגן די סטליון ברשתות החברתיות שלהם בו חשפו את עטיפת הסינגל ותאריך צאתו. הווידאו קליפ הנלווה לשיר הועלה לערוץ היוטיוב של מארון 5 ב-12 במרץ 2021. מידע על הסינגל "Beautiful Mistakes" באתר מיוזיק בריינז מידע על השיר "Beautiful Mistakes" באתר AllMusic מילות השיר "Beautiful Mistakes" באתר Genius סרטון השיר "Beautiful Mistakes" באתר יוטיוב מידע על הרצועה "Beautiful Mistakes" באתר ספוטיפיי אדם לוין, מייגן די סטליון, אנדרו גולדסטיין, יעקב כשר הינדלין, ג'ו קירקלנד, בלאקבר Maroon 5 Enlists Megan Thee Stallion For "Beautiful Mistakes", hotnewhiphop Listen to Maroon 5 and Megan Thee Stallion's New Song "Beautiful Mistakes", pitchfork Maroon 5 on Twitter: "Excited to announce our new single "Beautiful Mistakes feat. @theestallion"! Out on March 3rd 💫🔥⚡", twitter Maroon 5 Taps Megan Thee Stallion for Next Single 'Beautiful Mistakes', billboard Maroon 5 - Beautiful Mistakes ft. Megan Thee Stallion (Official Music Video), נבדק ב-2021-03-03 Beautiful Mistakes - Single by Maroon 5 & Megan Thee Stallion (באנגלית), נבדק ב-2021-03-13 Singles to Radio (Issue 1331) (באנגלית), נבדק ב-2021-03-13 Hot/Modern AC: Future Releases (באנגלית), נבדק ב-2021-03-13 Top 40/M: Future Releases (באנגלית), נבדק ב-2021-03-13
דני גרופר

דני גרופר (נולד ב-16 במרץ 1999) הוא כדורגלן ישראלי, המשחק בעמדת המגן השמאלי בלודוגורץ ראזגרד מליגת העל הבולגרית ובנבחרת ישראל. גרופר נולד בחיפה. הוא החל את הקריירה שלו במחלקות הנוער הבכירות של חיפה, עיר הולדתו, מכבי והפועל. בגיל 18, גרופר הצטרף למחלקת הנוער של עירוני נשר וכעבור שנה חתם בהפועל עפולה. ב-17 בספטמבר 2018, גרופר ערך את הופעת הבכורה שלו בקבוצה בניצחון 0–3 נגד הפועל מרמורק במסגרת הליגה הלאומית, בו גם כבש את שער הבכורה שלו בקריירה. גרופר רשם 35 הופעות במדי עפולה וכבש 5 שערים בעונה זו בכל המסגרות. ב-26 במאי 2019, גרופר חתם בהפועל תל אביב מליגת העל. ב-27 ביולי 2019, גרופר ערך את הופעת הבכורה שלו בקבוצה בהפסד 1–2 להפועל רעננה במסגרת גביע הטוטו. ב-23 ביוני 2020, כבש את שער הבכורה שלו בקבוצה בהפסד 1–3 למכבי חיפה. גרופר העפיל עם הקבוצה לגמר גביע המדינה 2021, בו פתח בהרכב בהפסד הפועל 1–2 למכבי תל אביב לאחר הארכה. ב-28 בפברואר 2022 חתם בלודוגורץ ראזגרד מליגת העל הבולגרית. לזכותו 8 הופעות במדי הנבחרת הצעירה של ישראל עד גיל 21, עמה שיחק בשנים 2019–2020. ב-15 בספטמבר 2022 זומן לראשונה לסגל נבחרת ישראל הבוגרת, על-ידי המאמן הלאומי אלון חזן. ב-24 בספטמבר 2022 ערך הופעת בכורה בנבחרת הבוגרת במשחקה האחרון בליגת האומות 2022/2023, כשנכנס כמחליף בניצחון הביתי 2–1 על אלבניה. אביו הוא כדורגלן העבר אורי גרופר ודודו הוא כדורגלן העבר ושחקן נבחרת ישראל, רוני רוזנטל. הוא בעל דרכון רומני. לודוגורץ ראזגרד אליפות בולגריה: 2021/2022, 2022/2023 הסופר קאפ הבולגרי: 2022, 2023 דני גרופר, ברשת החברתית אינסטגרם דני גרופר, באתר ההתאחדות לכדורגל בישראל דני גרופר, באתר Transfermarkt דני גרופר, באתר Soccerway דני גרופר, באתר WorldFootball.net דני גרופר, באתר FootballDatabase.eu שי ארצי, רכש ראשון: דני גרופר חתם לשלוש שנים בהפועל ת"א, באתר ישראל היום, 26 במאי 2019 איציק כלפי, ‏זה רשמי: דני גרופר עובר מהפועל ת"א ללודוגורץ, באתר ONE‏, 28 בפברואר 2022 עירד צפריר, 16 שחקנים עשו הכל כדי שצמרת הכדורגל הישראלי תבחין בהם. העונה הם הצליחו, באתר הארץ, 14 במאי 2019 עירד צפריר, 16 שחקנים עשו הכל כדי שצמרת הכדורגל הישראלי תבחין בהם. העונה הם הצליחו, באתר הארץ, 14 במאי 2019 דני גרופר, "השחקן הרומני האנונימי שזכה באליפות בולגריה", באתר וואלה, 19 באפריל 2022
מיסטר לוקא ודוקטור טל

מיסטר לוקא ודוקטור טל הוא אלבום אולפן משותף של לוקץ' וטל טירנגל. האלבום יצא לאור ב-13 באוקטובר 2020, על ידי חברת התקליטים BMusic. האלבום כולל 11 רצועות שהופקו על ידי אורי שוחט וצוקוש. באלבום מתארחים מיכאל סוויסה, אורי שוחט, הילה חלואני ושקל. האלבום מתאפיין בשירים המשלבים סאטירה והומור. מיסטר לוקא ודוקטור טל, באתר ספוטיפיי מיסטר לוקא ודוקטור טל, באתר אפל מיוזיק מיסטר לוקא ודוקטור טל, באתר בנדקמפ
אדריאנה סלוואטיירה

אדריאנה סלוואטיירה אריאס (בספרדית: Adriana Salvatierra Arriaza;‏ נולדה ב-3 ביוני 1989) היא פוליטיקאית בוליביאנית. במשך מספר שעות ב-10 בנובמבר 2019 היא שימשה דה יורה כנשיאת בוליביה, מבלי שנכנסה לתפקיד רשמית. עם זאת, עד מהרה התפטרה. לפני כן היא הייתה נשיאת הסנאט הבוליביאני מאז ינואר 2019. סלוואטיירה נכנסה לפוליטיקה בשנת 2005, כשהייתה בת 16 בלבד. היא הצטרפה לשורות התנועה לסוציאליזם. בשנת 2014, ארגון הנוער של המפלגה בחר בה כמועמדת לסנאט על מקצועיותה ועבודתה מול ארגונים ציבוריים ואזרחיים. היא נבחרה לסנאט בגיל 26 בשנת 2015 מטעם סנטה קרוז ובגיל 29 הייתה סלוואטיירה לנשיאה הצעירה ביותר של הסנאט בתולדות בוליביה. ב-10 בנובמבר 2019 הודיעה נשיא בוליביה אבו מוראלס על התפטרותו בעקבות מחאות ואולטימטום מהצבא. בעקבותיו עזב סגן נשיא המדינה, אלווארו גרסיה לינרה, את תפקידו. הבא בתור לכהן כנשיא היה יו"ר לשכת בית הנבחרים ויקטור בורדה, אשר, עם זאת, התפטר לפני הנשיא מוראלס. על פי החוקה, במקרה זה, נשיאת הסנאט, אדריאנה סלוואטיירה, הייתה צריכה לשמש כנשיאה. ברם, סלוואטיירה הודיעה על התפטרותו באותו יום והגישה בקשה למקלט בשגרירות מקסיקו בלה פאס, זמן קצר לאחר שמוראלס עשה זאת על רקע המשבר הפוליטי במדינה. סגנית הנשיא השנייה של הסנאט, ג'נין אנייס, מכוח סירובו של סגן הנשיא הראשון, החליפה אותה בתפקיד. עם זאת, סלוואטיירה טענה מאוחר יותר כי אף על פי שהתפטרה, הסנאט עדיין לא קיבל רשמית את התפטרותה עד אז ולכן היא נותרה נשיאת הסנאט. הסנאט קיבל לבסוף את התפטרותה ב-14 בנובמבר 2019 ובחר את מוניקה אווה קופה לנשיאת הסנאט החדשה. מדיה וקבצים בנושא אדריאנה סלוואטיירה בוויקישיתוף אדריאנה סלוואטיירה, ברשת החברתית אקס (טוויטר) אדריאנה סלוואטיירה, ברשת החברתית אינסטגרם Adriana Salvatierra Arriaza Bolivia (Plurinational State of) — Chamber of Deputies Take Five: «I truly believe it takes a revolutionary process to achieve equality» Получившая президентскую власть спикер сената Боливии ушла в отставку Bolivian Senate President Salvatierra announces resignation Presidenta de Senado boliviano denuncia presión a dirigentes El Gobierno y el MAS abren espacios de negociación en vías de la pacificación
לואיס ארסה

לואיס אלברטו ארסה קטאקורה (בספרדית: Luis Alberto Arce Catacora; נולד ב-28 בספטמבר 1963), הידוע גם בשם לוצ'ו ארס, הוא פוליטיקאי בוליביאני המכהן כנשיא בוליביה מאז שנת 2020. הוא כיהן כשר הכלכלה והאוצר הציבורי בשנים 2006–2017 ובשנת 2019 בממשלו של אבו מוראלס. הוא חבר בתנועה לסוציאליזם (MAS-IPSP). ארסה נולד בלה פאס למשפחה ממעמד הביניים. הוא סיים השכלה כרואה חשבון במכון להשכלה בנקאית בלה פאס בשנת 1984 לפני שקיבל תארים בכלכלה מהאוניברסיטה הגבוהה בסן אנדרס ומאוניברסיטת ווריק באנגליה. הוא בילה את מרבית שנות ה-90 כפקיד ציבורי במספר תפקידים, וגם לימד כלכלה באוניברסיטאות שונות. בשנת 2006 הוא מונה לשר האוצר על ידי הנשיא החדש, אבו מוראלס. ארסה פיקח על הצמיחה הכלכלית בבוליביה, וכחבר תנועת MAS צבר מוניטין כטכנוקרט. בעת כהונתו במשרדי האוצר והכלכלה פעל לקידום מדיניות סוציאליסטית עקבית - שכללה, בין השאר, הלאמה של תעשיות הנפט והאנרגיה, כריית הפחם, המלט, התקשורת ותשתיות התחבורה; הגדלת שכר המינימום בכמעט 400%; הגדלת אחזקות המדינה במשק מ-17% לכמעט 40% והגדלת הוצאות המדינה על תשתיות ורווחה בעשרות אחוזים. תחתיו, בוליביה חוותה צמיחה כלכלית עצומה. לאחר הבחירות הכלליות השנויות במחלוקת בשנת 2019 והתסיסה שבעקבותיה, מוראלס הסכים לקריאות להתפטרותו וז'אנין אנייס הפכה לנשיאה זמנית. אנייס פיקחה על הבחירות הכלליות בשנת 2020, בהן ניצח ארסה ברוב קולות. האתגר הראשון לשלטונו היה ההתמודדות עם מגפת הקורונה בבוליביה. ב-1 בפברואר 2021 ארסה ביטל צו מתקופת ממשלת ז'אנין אנייס המאפשר כניסה לבולביה ללא ויזה לאזרחים אמריקאים וישראלים המבקשים להיכנס למדינה. בטענה שמטרת הצו כשלה בעקרון ההדדיות על ידי "הטבה חד-צדדית לאזרחים ישראלים וארצות הברית, מבלי שמדינותיהם יעניקו הטבה דומה". ביוני 2024, כוחות צבא בבוליביה השתלטו על הכיכר המרכזית בבירה לה פז ופרצו לארמון הנשיאות, בסיוע כלי רכב משוריינים שתועדו באזור, במה שנראה כניסיון הפיכה - שלא צלח. הכוחות נסוגו ומפקד הצבא, שהוביל את ההפיכה, הוחלף ונעצר. הגנרל טען כי הנשיא ביקש ממנו לביים את ההפיכה בניסיון להגביר את הפופולריות שלו. ארסה הכחיש בתוקף. מדיה וקבצים בנושא לואיס ארסה בוויקישיתוף אתר האינטרנט הרשמי של לואיס ארסה (בספרדית) לואיס ארסה, ברשת החברתית אקס (טוויטר) לואיס ארסה, ביישום טלגרם לואיס ארסה, באתר אנציקלופדיה בריטניקה (באנגלית) ביוגרפיה, באתר CIDOB (בספרדית) אביעד הומינר-רוזנבלום, שחיתות (לכאורה), התקוממות ונשיא חדש: האם "הנס הבוליביאני" יעשה קאמבק?, באתר TheMarker‏, 21 באוקטובר 2020 "Copa announces that Arce will be inaugurated on November 8" (בספרדית). 23 באוקטובר 2020. {{cite web}}: (עזרה) "Who is Luis Arce, the President Elect of Bolivia?" (בספרדית). 19 באוקטובר 2020. {{cite web}}: (עזרה) S. W. I. swissinfo.ch, El Gobierno boliviano repone la exigencia de visado a Estados Unidos e Israel, SWI swissinfo.ch, ‏2021-02-01 (ב־European Spanish) רויטרס (2024-06-26). "ניסיון הפיכה כושל בבוליביה: טנקים פרצו לארמון הנשיאות, מפקד הצבא נעצר". Ynet. נבדק ב-2024-06-27. והסוכנויות, ynet (2024-06-30). "נשיא בוליביה מואשם שארגן הפיכה נגד עצמו – כדי לזכות באהדת הקהל". Ynet. נבדק ב-2024-06-30. ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
ג'ק סקאליה

ג'ק סקאליה (באנגלית: Jack Scalia; נולד ב-10 בנובמבר 1950 בשם ג'אקומו טומאסו טדסקו) הוא שחקן אמריקאי. סקאליה נולד בברוקלין, לאחר גירושי הוריו הוא קיבל את שם המשפחה של בעלה השני של אמו, סקאליה. היא שיחק בייסבול אך לאחר פציעה עזב את התחום. הוא החל בקריירת דוגמנות והופיע בפרסומות לג'ינס והלבשה תחתונה. ב-1982 הופיע בסדרת הטלוויזיה "The Devlin Connection" ועל מנת לקדם את הסדרה הופיעה בלי חולצה בכרזות. הוא היה בעל תפקיד קבוע באופרת הסבון "דאלאס" בתפקיד מושא אהבתה של סו אלן יואינג, אחרי כן בין 1989–1990 שיחק בתפקיד הראשי בסדרת המשטרה "Wolf". ב-1990 שיחק בתפקיד הראשי במיני-סדרה "Lady Boss" המבוססת על רומן מאת ג'קי קולינס. ב-1998 גילם איש עסקים מיליונר בסרט הטלוויזיה הבריטי "The Last Leprechaun". בין 2001–2003 שיחק באופרת הסבון "כל ילדיי". ב-2005 שיחק במותחן "טיסת לילה". אשתו הראשונה הייתה הדוגמנית ג'ואן רנקין, ב-1987 נישא בשנית למיס תבל קארן בולדווין ונולדו להם שתי בנות. אתר האינטרנט הרשמי של ג'ק סקאליה ג'ק סקאליה, במסד הנתונים הקולנועיים IMDb (באנגלית) ג'ק סקאליה, באתר AllMovie (באנגלית) ג'ק סקאליה, במסד הנתונים הקולנועיים KinoPoisk (ברוסית)
קובה (אזרבייג'ן)

קובה (באזרית: Quba) היא עיר בצפון אזרבייג'ן, בחלקה האירופי של המדינה, שמשמשת מזה זמן רב כמקום מושבה של קהילת יהודי ההרים הגדולה ביותר באזור. אוכלוסיית העיר היא כ-38,100 תושבים (נכון לשנת 2010). כלכלת העיר מבוססת על ייצוא תפוחים לחו"ל וכן על ייצור שטיחים, שגם הם מיועדים בחלקם ליצוא. חשיבות העיר עלתה בשנת 1747, כשהשאה האיראני נאדיר-שאה נרצח ומושל המחוז חוסיין עלי החליט לאחד את השטחים האזריים. הוא העביר את בירת האזור מהעיר קסודת, שלא הייתה מוגנת טוב לקובה, שהייתה מרכזית יותר, וכן הוא בנה בה מבצר. בין 1804 ל-1813 התקיימה מלחמת רוסיה-פרס שבמהלכה הפרסים הפסידו את השליטה על אזרבייג'ן ועל ארמניה ונאלצו לחתום על הסכם גוליסטן והסכם טורקמנצ'אי. ב-1806 הרוסים כבשו את קובה, והעבירו ממנה את הבירה לבאקו. ב-1809 צר על העיר השייח המודח עלי-חאן במשך שלושה חודשים כדי לכבשה, אך בסופו של דבר בסוף המלחמה הייתה העיר בידיים רוסיות. בימיו הראשונים של יוסיף סטלין, במסגרת פעולתו המהפכנית כנגד השלטון הצארי ברוסיה, אימץ סטלין לעצמו את השם "קובה" כשמו המחתרתי, בהשראתו של מנהיג גאורגי מהפכני, אשר שמו כשם העיר. ליד קובה שוכן הכפר קירמיזי קסבה, שפעם היה נקרא ברוסית יברסקיה סלובודה (Еврейская слобода - המושבה היהודית). בכפר החל בשנת 1742 קיים יישוב יהודי נפרד. עם נפילת ברית המועצות ב-1989 היו שם 18,000 תושבים, אך היום בשל עלייה לישראל והגירה למקומות אחרים האוכלוסייה קטנה עד 4000. מרדכי אלטשולר, יהודי מזרח קאווקז, הוצאת יד בן צבי, ירושלים, תש"ן. מדיה וקבצים בנושא קובה בוויקישיתוף קובה באתר יהודי ההרים (ברוסית) קובה, באתר אנציקלופדיה בריטניקה (באנגלית) קובה (אזרבייג'ן), דף שער בספרייה הלאומית The State Statistical Committee of the Republic of Azerbaijan, web.archive.org, ‏2010-11-14
אברהם שטרנבוך

הרב אברהם שטרנבוך (י"ח בתשרי ה'תר"צ, 22 באוקטובר 1929 – כ"ד באדר ה'תשפ"א, 7 במרץ 2021) היה ראש ישיבת באבוב בלונדון במשך כחמישים שנה. נולד בשווייץ ליצחק ורעכא שטרנבוך. בילדותו למד תורה אצל מלמד פרטי שנשכר לכך במיוחד מארץ ישראל. לאחר מכן נשלח ללמוד בישיבת עץ חיים במונטרה, אצל דודו הרב ירחמיאל אליהו בוצ'קו. לאחר השואה למד בישיבת פוניבז', אצל הרב יוסף שלמה כהנמן והרב שמואל רוזובסקי ואף נהג ללמוד עם ה"חזון איש". נישא לבתו של הרב רפאל פלדמן אב בית דין שפסטבוש, אנגליה. לאחר נישואיו התגורר תקופה קצרה באנגליה, לאחר מכן עלה לירושלים. בשנת תשכ"ז התבקש על ידי רבי שלמה הלברשטאם האדמו"ר מבאבוב לעבור ללונדון לכהן כראש ישיבת באבוב. בשנת תשע"ב לקה באירוע מוחי ועבר להתגורר לצד בתו בירושלים. בכ"ד באדר ה'תשפ"א נפטר בבית החולים הדסה, ונקבר בהר הזיתים. בניו: הרב אליהו חיים שטרנבוך, מו"צ קהילת באבוב 45 בירושלים. הרב רפאל שלמה שטרנבוך ראש ישיבת באבוב – חכמת שלמה לצעירים בבני ברק. הרב יצחק מאיר שטרנבוך, ראש כולל בבית המדרש קולשיץ בבני ברק. חתניו: האדמו"ר מנובומינסק. יצחק הלברשטאם. הרב ישראל ברזובסקי בן האדמו"ר מסלונים. אבל: ראש ישיבת באבוב בלונדון הלך לעולמו
אמיר בל

אמיר בל (באנגלית: Amir Bell; נולד ב-21 במאי 1996) הוא כדורסלן אמריקאי, המשחק בעמדת הרכז והקלע בברוזה במברג. בל למד ושיחק כדורסל בבית הספר התיכון איסט ברונסוויק, שם דורג בשלושה כוכבים על יכולתו על פי ESPN ועל פי Yahoo!. הוא נבחר לאחד השחקנים הטובים במחוז בשנים 2013–2014. בל למד באוניברסיטת פרינסטון, ובמקביל להשתתפותו בנבחרת המכללה, הוא גם עשה תואר בפוליטיקה. בעונתו הראשונה במכללה, היה בל השחקן היחיד במכללתו שפתח בכל 30 המשחקים. היחס של בל בין אסיסט לאיבוד היה 1.6 שהיה שביעי בכל ליגת הקיסוס. בל העמיד ממוצעים של 8.8 נקודות, 2.6 אסיסטים ו-3.0 ריבאונדים כשקלע ב-49.4 אחוזים מהשדה. בעונתו השנייה הוא פתח בכל 29 המשחקים בהם שותף ועזר לקבוצתו לרשום מאזן 7–22, כשרשם ממוצעים של 9.1 נקודות ו-2.5 ריבאונדים למשחק. בעונתו השלישית פתח בל בכל 30 המשחקים, והעמיד ממוצעים של 6.6 נקודות, 2.4 ריבאונדים ו-2.0 אסיסטים למשחק. בעונתו האחרונה הוא פתח בכל 29 המשחקים ונבחר לשחקן ההגנה של העונה, כשהוא מסיים במקום השני בליגה ביחס בין בין אסיסט לאיבוד עם 1.5, שלישי בחטיפות למשחק עם 1.4, ורביעי באסיסטים עם 3.7. בנוסף העמיד בל ממוצע של 10.9 נקודות ו-5.4 ריבאונדים. ב-2018, חתם בל בפורטיטודו אגריג'נטו האיטלקית מהליגה האיטלקית השנייה. ב-29 משחקים בקבוצה, העמיד בל ממוצעים של 10.4 נקודות, 4.2 ריבאונדים ו-3.9 אסיסטים למשחק. ב-2019, חתם בל בקואלה לומפור דרקונים המלזית מליגת ה-ASEAN. ב-17 משחקים בקבוצה, העמיד בל ממוצעים של 15.8 נקודות, 7.2 אסיסטים ו-7.0 ריבאונדים למשחק. ב-16 במאי 2020, חתם בל בהפועל באר שבע מהליגה הישראלית עד תום העונה עם אופציה לעונה נוספת. ב-7 משחקים בקבוצה העמיד בל ממוצעים של 11.7 נקודות, 4.1 אסיסטים ו-3.7 ריבאונדים ב-30.7 דקות למשחק. בעקבות יכולתו הטובה הוחלט להאריך את חוזהו לעונה נוספת. ב-22 ביוני 2022 חתם בברוזה במברג הגרמנית. פרופיל, באתר Sports-Reference פרופיל, באתר eurobasket חבר חדש-ישן לקפטן: אמיר בל בב"ש, באתר מנהלת ליגת העל בכדורסל, ‏16 במאי 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אמיר בל".
סוזן פרנסיה

ז'וז'נה "סוזן" פרנסיה (בהונגרית: Francia Zsuzsanna; נולדה ב-8 בנובמבר 1982) היא חותרת אמריקאית, היא פעמיים ברציפות אלופה אולימפית (בייג'ינג 2008 ולונדון 2012) וארבע פעמים אלופת עולם (2006, 2007, 2009 ו-2011) בשמיניה ואלופת עולם (2009) בזוגית משוט ללא הגאי. פרנסיה נולדה בסגד, הונגריה. בתם של בלה פרנסיה וקטלין קריקו, ביוכימאית שזכתה בפרס נובל לפיזיולוגיה או לרפואה על מחקריה פורצי הדרך שאיפשרו שימוש ב-mRNA עבור תרופות וחיסונים. היא עברה עם משפחתה לארצות הברית בשל עבודת הפוסט דוקטורט של אמא שלה. היא גדלה באבינגטון, פנסילבניה. היא בוגרת תואר ראשון ושני בקרימינולוגיה וסוציולוגיה מאוניברסיטת פנסילבניה. היא החלה לעסוק בחתירה ב-2001 בשנה השנייה ללימודים באוניברסיטה. לאחר שסיימה את לימודיה בשנת 2004 היא ניכללה בנבחרת ארצות הברית בחתירה במשך כ-11 שנים. באליפות העולם שנערכה באגם דורני, בריטניה בשנת 2006 היא זכתה במדליית זהב בחתירה עם שמיניה (5:55.50 דקות), לפני גרמניה (5:57.29 דקות) ואוסטרליה (6:00.29 דקות). באליפות העולם שנערכה במינכן, גרמניה ב-2007 היא זכתה בפעם השנייה ברציפות במדליית זהב בחתירה עם שמינייה (6:17.20 דקות) לפני רומניה (6:18.33 דקות) ובריטניה (6:19.66 דקות). באולימפיאדת בייג'ינג (2008) זכתה במדליית זהב בחתירה עם שמיניה (6:05.34 דקות) לפני הולנד (6:07.22 דקות) ורומניה (6:07.25 דקות). באליפות העולם שנערכה בפוזנן, פולין בשנת 2009 היא זכתה בשתי מדליות זהב, בפעם השלישית ברציפות בחתירה עם שמיניה (6:05.34 דקות) לפני רומניה (6:06.94 דקות) והולנד (6:07.43 דקות) ובחתירה זוגית משוט ללא הגאי ביחד עם ארין קפרו (7:06.28 דקות) לפני זוג מרומניה (7:06.64 דקות) וזוג מניו זילנד (7:06.94 דקות) ובכך היו לאמריקאיות היחידות שזכו בתואר עולמי בזוגית משוט ללא הגאי. באולימפיאדת לונדון (2012) זכתה בפעם השנייה במדליית זהב בחתירה עם שמיניה (6:10.59 דקות) לפני קנדה (6:12.06 דקות) והולנד (6:13.12 דקות). פרנסיה התגוררה בפרינסטון, ניו ג'רזי ליד המרכז לאימונים בחתירה של ארצות הברית. בשנים 2018 ו-2019 היא אימנה חתירה בסן דייגו. היא נשואה לריאן אמוס, ארכיטקט ולזוג נולד בן, אלכסנדר בר אמוס, בפברואר 2021. אתר האינטרנט הרשמי של סוזן פרנסיה (באנגלית) סוזן פרנסיה, ברשת החברתית אקס (טוויטר) סוזן פרנסיה, באתר הוועד האולימפי הבין-לאומי סוזן פרנסיה, באתר olympedia.org
גשר ג'יורג'ן - ואדו אויי

גשר ג'ורג'ן - ואדו אויי (ברומנית Podul Giurgeni–Vadu Oii) הוא גשר מיועד לתנועת כלי רכב מעל נהר דנובה, ברומניה, בין היישובים ג'יורג'ן וואדו אויי. הגשר באורך 1,456 מטרים וברוחב 17 מטרים. המפתח המרבי בין עמודי התומך הוא בן 160 מטרים. העבודות על הקמת הגשר התחילו באוגוסט 1966 וחנוכתו נערכה ב-22 בדצמבר 1970. ביום 23 בדצמבר, בכל שנה, כלי הרכב, שמובילים עד 9 אנשים, פטורים מתשלום אגרת המעבר, כי יום זה מוכרז ל"יום הגשר". מדיה וקבצים בנושא גשר ג'יורג'ן - ואדו אויי בוויקישיתוף 40 DE ANI DE LA INAUGURAREA PODULUI PESTE DUNARE LA GIURGENI (ברומנית) Pod Giurgeni - Vadu Oii, trecere gratuită. CNAIR, anunţ (ברומנית)